ועדת הכספים, כנסת 17, פרוטוקול מספר 752, 2008-03-05 11:00

סטס מיסז'ניקוב: אני פותח את ישיבת ועדת הכספים.

ראובן ריבלין: אין לנו בעיה.

ראובן ריבלין: אתה יכול להצביע.

מיכל דויטש-הנר: מובאות בפניכם תקנות מס הכנסה (שיעור המס על הכנסה בעד עבודה במשמרות) שעניינן בהארכת תוקף התקנות האמורות לשנה נוספת, משמע, לשנת המס 2008.

מיכל דויטש-הנר: אני מבקשת להפנות את תשומת לבכם לאמור בפסקה לפני אחרונה במכתבו של השר לוועדה.

מיכל דויטש-הנר: הוא מציע להאריך את התקנות בשנה נוספת והוא מבקש להודיע לוועדה שמדובר בשנה נוספת אחת בלבד, כך שהוא לא יבקש להאריך אותן שוב.

ראובן ריבלין: האם זה מחייב אותנו בשנה הבאה לא להצביע על הארכה?

מיכל דויטש-הנר: הוא לא יביא.

שגית אפיק: הם פשוט לא יביאו את התקנות.

ראובן ריבלין: מה פירוש הוא לא יביא את התקנות?

ראובן ריבלין: אני אביא את התקנות?

סמדר אלחנני: לא, אתה לא יכול.

ראובן ריבלין: אל תגידי, בפוליטיקה הכל אפשרי.

ראובן ריבלין: הוא לא יביא, אבל שר אחר במקומו יביא.

מיכל דויטש-הנר: האמירה הזו היא כדי למנוע בסוף השנה או בתחילת שנה המס הבאה לשאול על ידי כל מיני גורמים שמעונינים בתקנות האלה למה אתם לא מאריכים את התקנות כי הרי יש נוהג שכל שנה מאריכים.

מיכל דויטש-הנר: אנחנו מודיעים בזאת עכשיו שאנחנו מציעים להאריך בשנה אחת נוספת בלבד.

מיכל דויטש-הנר: זו כוונת השר והוא מביא אותה בפניכם.

מיכל דויטש-הנר: אודה לכם על הארכת התקנות בשנה אחת נוספת.

ראובן ריבלין: אנחנו מצביעים על הארכה בשנה.

ראובן ריבלין: אנחנו לא מתייחסים למה שאומר השר.

ראובן ריבלין: זה עניינו.

ראובן ריבלין: אנחנו מאריכים בשנה נוספת.

שגית אפיק: הם מבקשים להאריך עד סוף שנת 2008.

זאב אלקין: אדוני היושב-ראש, אנחנו אמורים להצביע היום?

זאב אלקין: אמר לי יושב-ראש הקואליציה שהוא ביקש לא להצביע היום בוועדת הכספים.

סטס מיסז'ניקוב: על החוקים.

זאב אלקין: זאת הסיבה היחידה שלא הצבענו על חוק המפונים.

סטס מיסז'ניקוב: כאילו גמרנו היום את חוק המפונים.

סטס מיסז'ניקוב: לא הגענו אפילו להקראה של פתיח של החוק.

סטס מיסז'ניקוב: על מה רצית להצביע?

זאב אלקין: זה היה תלוי במי שמנהל את הישיבה.

זאב אלקין: אני פשוט מנסה להבין, כי כל הסעיפים, חוץ מהסעיף לגבי חוק המפונים, אנחנו מצביעים, כך שכנראה שלא ירדתי לסוף דעתו של יושב-ראש הקואליציה.

סטס מיסז'ניקוב: תבדוק בוועדות אחרות.

סטס מיסז'ניקוב: אין היום הצבעות על החוקים.

סטס מיסז'ניקוב: הוא ביקש לא להצביע על החוקים ואנחנו לא מצביעים על החוקים.

סטס מיסז'ניקוב: על התקנות של מס הכנסה אנחנו יכולים להצביע, כפי שגם הצבענו על הרביזיה של חוק המכר.

סטס מיסז'ניקוב: אל תסתובב עם ההרגשה הרעה הזאת.

סטס מיסז'ניקוב: היום אפילו לא הגענו להקראה של הפתיח של החוק.

חזקיה ישראל: אנחנו מבקשים מהוועדה להאריך בשנה, עד סוף 2008, את תקנות מס הכנסה (שיעור המס על עבודה במשמרות) שהן חשובות מאוד לעובדי התעשייה.

חזקיה ישראל: התקנות מוגבלות בתקרה.

חזקיה ישראל: לגבי עמדתו של שר האוצר לגבי 2009, אנחנו מתנגדים לעמדתו אבל לקראת 2009, נדבר שוב.

ראובן ריבלין: האם אתה ממליץ בפנינו שבתנאי זה שהוא מתנה?

חזקיה ישראל: כפי שאמרת, אנחנו ממליצים לאשר את התקנות ל-2008.

סטס מיסז'ניקוב: אני מביא להצבעה את תקנות מס הכנסה (שיעור מס על הכנסה בעד עבודה במשמרות) (תיקון), השתס"ח-2008.

סמדר אלחנני: חישבתי את הסכומים, אבל הם נכונים לשנת 2007.

סמדר אלחנני: אני מבינה שצריך לעדכן אותם לפי הכללים לשנת 2008.

מיכל דויטש-הנר: ברגע שיעברו.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה א ו ש ר תודה.

סטס מיסז'ניקוב: הישיבה נעולה.